OpenLLM-France/wikimedia huggingface dataset:
# Rosa Vercellana

Rosa Vercellana (1833 – 1885), anavezet evel ‘Rosina’, hag La Bela Rosin e piemonteg, a oa serc'h ha goude pried d'ar roue Vittorio Emanuele II, roue Italia. Anvet e voe da gontez Mirafiori ha Fontanafredda, met ne voe ket rouanez Italia.

## He buhez

Ganet e oa e Nice, a oa e Rouantelezh Sardinia neuze, ha merc'h yaouankañ Giovanni Battista Vercellana hag e bried Teresa Griglio e oa. Pa voe badezet, pevar deiz goude he ganedigezh, e voe anvet Maria Rosa Teresa Aloisia.
He zad, eus Moncalvo e Proviñs Asti, a oa bet douger-banniel e Gward an impalaer Napoleone Buonaparte. Goude dibenn amzervez Buonaparte e voe anvet da ofiser e Gwarded ar Roue ha gourc'hemenn a eure ar bagad soudarded e kastell Racconigi e 1847; eno e teue ar roue da chaseal. Eno ivez eo e teuas Rosa, ur plac'hig 14 vloaz anezhi, a veve er c'hastell gant he zud, d'ober anaoudegezh gant ar priñs Vittorio Emanuele II.. Serc'h e voe dezhañ ha daou vugel he doe:
* ur verc'h, Vittoria Guerrieri (1848-1905), a zimezas e 1868 d'ar markiz Giacomo Spinola (1828–1872), ha bugale o doe; addimeziñ a reas e 1873 d'ar markiz Luigi Spinola (1825–1899), ha bugale o doe; addimeziñ a reas da Paolo de Simone, a en em lazhas, bugel ebet n'o doa bet.$^,$
* Emanuele Alberto Guerrieri (1851- 1894), kont Mirafiori ha Fontanafredda, a zimezas e 1873 da Bianca de Larderel (1856–1942), ha bugale o doe.
Cholori bras a voe e 1849 pa voe kurunennet Vittorio Emanuele II evel roue Sardinia. Pa varvas pried ar roue e 1855 e kredas ar oue envel Rosa da GontezMirafiori ha Fontanafredda dre un dekred roueel eus 1858. Gantaén ivez e voe anavezet o daou vugel, a voe roet dezho an anv-tiegezh Guerrieri.$^,$
Victor Emanuel a varvas daou viz goude al lid. Rosa Vercellana a vevas eizh vloaz c'hoazh, hag a varvas d'ar 26 a viz Kerzu 1885.

## Notennoù

* 1 2 3 4 ‘Rosa Vercellana, the “Bela Rosin”’, La Veneria Reale (Consorzio di Valorizzazione Culturale “La Venaria Reale”).
* ↑ For the baptism see ‘Rosa Vercellana’ in Wikipedia, L'enciclopedia libera, in the version current on 24 March 2009. The article cites as its main source Roberto Gervaso, La Bella Rosina, amore e ragion di stato in Casa Savoia (Milan: Bompiani 1991).
* ↑ William Addams Reitwiesner, ‘The Descendants of Donna Vittoria Guerrieri (1848-1905)’, wargs.com (William Addams Reitwiesner Genealogical Services)
* 1 2 Davide Shamà, ‘Savoia’, Genealogiedelle famiglie nobile italiani.
* ↑ Victor Emanuel en doa meur a vastard all, ha meur a serc'h e pevar c'horn Italia. An holl anezho a voe anvet ‘Guerriero’ pe ‘Guerrieri’.Gwelout ‘Parco fluviale del Po tratto torinese: Punti di Interesse’, Parks.it (Rome: Federazione Italiana Parchi e Riserve Natural).
# Rosalie

Rosalie zo un anv-badez gallek, alamanek hag nederlandek roet d'ar merc'hed.

## Gerdarzh

Deveret eo pe eus an anv latin rosa, deuet da vout anv-badez, Rosa, hag a dalv kement ha rozenn.

## Stummoù all

* Rose, Roz, Rosie

## Yezhoù all

* Rosalía e kastilhaneg
* Rozalia e poloneg

## Tud

* Rosalie Fragonard, merc'h d'al livour gall Jean-Honoré Fragonard (1732-1806), poltredet gantañ.
* Rosalie Filleul (1752-1794), livourez c'hall
* Rosalie Loveling (1834-1875), skrivagnerez flandrezat
* Rosalie Le Gac, anv mamm Fañch an Uhel
* Rosalie Allen (1924-2003), kanerez stadunanat
* Rozalie Hirs, sonaozourez ha barzhez izelvroat
* Rosalie Anderson, anavezet evel Andie MacDowell (1958), aktourez stadunanat
* Rosalie Winterton (1958), politikourez saoz
* Rosalie van Breemen (1966), aktourez izelvroat, brudetoc'h evel pried an aktour gall Alain Delon

## Lec'hioù

* Rosalie, kêr e Parrez Saint David, e Dominika
* Rosalie, kêriadenn e Thurston County, e Nebraska, e SUA
* Rosalie, kêriadenn e Paddington (Queensland), en Aostralia

## Sonerezh

* Rosalie, komedienn war gan e 1928, savet gant George Gershwin ha re all

## Film

* Rosalie, film e 1937, diwar ar gomedienn war gan.

## Lennegezh

* Rosalie Prudent, danevell c'hallek gant Guy de Maupassant.

## Kirri

* Citroën Rosalie, kirri savet gant Citroën etre 1932 ha 1938.
# Rosalie Prudent

Rosalie Prudent zo un danevell gant Guy de Maupassant, embannet en 1886.

## Istor

Embannet e oa bet an danevell Rosalie Prudent er pemdezieg Gil Blas d'an 2 a viz Meurzh 1886, a-raok bout adembannet en dastumad La Petite Roque.

## An danevell

Prosez zo graet d'ar vatezh yaouank Rosalie Prudent he deus lazhet he daou grouadur nevez c'hanet.

## Liamm diavaez

* Ar skrid orin e Wikisource
| Lec'hioù | Étretat • Yvetot • Rouen • Pariz • Maison Fournaise • La Grenouillère • Auberge du Cygne • Plombières-les-Bains • Gérardmer |
| Mignoned | Louis Bouilhet • Paul Bourget • Alexandre Dumas (mab) • Gustave Flaubert • Henri Gervex • Edmond de Goncourt • Jules de Goncourt • Louis Legrand • Alfred Le Poittevin • Hippolyte Taine • Ivan Tourgeniev • Émile Zola |
| Romantoù | Une vie • Bel-Ami • Pierre et Jean • Mont-Oriol • Fort comme la mort • Notre cœur |
| Dastumadoù pennadoù | Au soleil • Sur l'eau • La vie errante Pennadoù ha n'int ket bet adkemeret en dastumadoù : La patrie de Colomba • Le monastère de Corbara • Les bandits corses • Aux eaux • En Bretagne • Au Creusot • Venise • Ischia • La Sicile • Pêcheuses et guerrières |
| Danevelloù Guy de Maupassant | À vendre • L'Abandonné • Boule de suif • Châli • Garçon, un bock !... • Le Horla • Le Lit 29 • Mademoiselle Fifi • La Maison Tellier • Le Mal d'André • La Mère aux monstres • La Mère Sauvage • Mon oncle Jules • Le Pain maudit • La Parure • La Rempailleuse • Rosalie Prudent • Un fils • |
| Dastumadoù danevelloù | La Maison Tellier (1881) • Mademoiselle Fifi (1882) • Contes de la bécasse (1883) • Clair de lune (1883) • Miss Harriet (1884) • Les Sœurs Rondoli (1884) • Yvette (1884) • Contes du jour et de la nuit (1885) • Monsieur Parent (1885) • Toine (1886) • La Petite Roque (1886) • Le Horla (1887) • Le Rosier de madame Husson (1888) • La Main gauche (1889) • L'Inutile Beauté (1890) • Le Père Milon (1900) • Le Colporteur (1900) • Misti (1912) • |
| Danevelloù bet lakaet e brezhoneg : | Mon oncle Jules • La Folle • Rosalie Prudent • Au bois • Les Sabots • L'Aveu • Clochette • La Mère aux monstres • |
| C'hoariva | Histoire du vieux temps • Une répétition • Musotte • La paix du ménage • À la feuille de rose, maison turque • |
# Rosalba Carriera

Rosalba Giovanna Carriera, ganet d'ar 7 a viz Here 1675 e Venezia, ha marvet eno d'ar 15 a viz Ebrel 1757, a oa ul livourez italian. Ganti e voe roet ton da c'hiz ar pastel en Gall pa zeuas da Bariz en 1720.
# Albert Lebrun

Albert Lebrun (1871 e Mercy-le-Haut, Impalaeriezh alaman - 1950 e Pariz, Bro-C'hall) a oa ur politikour gall, aet da bevarzekvet prezidant ar republik da vare an Trede Republik c'hall, eus 1932 betek 1940.
Ministr an Trevadennoù, minist ar Brezel ha ministr ar "Rannvroioù dieubet" e voe etre 1911 à 1919. Tost e oa ouzh Georges Clemenceau ha Raymond Poincaré. Senadour e zeuas de vezañ e 1920 ha kadoriad e 1931. Dilennet e voe da brezidant ar Republik e 1932, goude drouklazhadenn Paul Doumer.
# Albert Schweitzer

Albert Schweitzer, ganet d'ar 14 a viz Genver 1875 e Kaysersberg ha marvet d'ar 4 a viz Gwengolo 1965 e Lambaréné (Gabon), a oa un doueoniour, soner, prederour, ha mezeg elzasat, dezhañ ar geodedezh alaman etre 1875 ha 1920, hag an hini c'hall etre 1920 ha 1965. Priz Nobel ar Peoc'h e 1952 evit bezañ diazezet klañvdi Lambarene e Gabon.
# Albert Speer

Berthold Konrad Hermann Albert Speer, ganet d'an 19 a viz Meurzh 1905 e Mannheim, a oa un tisavour ha ministr eus an Trede Reich etre 1942 ha 1945. Unan eus an dud pouezusañ e voe en Alamagn nazi e dibenn an Eil Brezel-bed.
Mont a reas war-lerc'h e dad war ar vicher a disavour.
E 1931 e emezelas en NSDAP a oa Adolf Hitler en e benn.
E 1934 e voe savet gant Speer ar c'hinklañ meurdezus a voe da gendalc'h bloaziek ar strollad nazi e Nürnberg. Tisavour ofisiel ar renad nazi e voe diwar neuze.
Ennañ e voe fiziet gant Hitler e huñvre pouezusañ : sevel Germania, "kêr-benn ar bed" (alamaneg: Welthauptstadt Germania), diwar gêr Berlin. Abalamour d'ar brezel ne voe savet netra en-fetis panevefe ar gañsellerez nevez (alamaneg: Neue Reichskanzlei, bet distrujet e 1945).
E 1942 e voe anvet da Vinistr an Armerezh hag e 1943 ez eas da Vinistr ar produiñ greantel. An dud a oa er c'hampoù a lakaas da labourat a-lazh-korf.
Dirak lez-varn Nürnberg e 1945 e lavaras avat ne ouie netra eus an tordefoù bet kaset gant ar renad nazi. 20 vloavezh en toull-bac'h e chomas.
D'ar 1añ a viz Gwengolo 1981 ez eas da anaon e Londrez.

## Levrlennadur

* Gitta Sereny: Albert Speer : son combat avec la vérité. Seuil 1997. (e galleg)
* Matthias Schmidt: Albert Speer. Das Ende eines Mythos. München: Goldmann 1983.(en alamaneg)
# Albert Pierrepoint

Albert Pierrepoint, ganet d'an 30 a viz Meurzh 1905 hag aet da Anaon d'an 10 a viz Gouhere 1992, a oa ur bourev saoz. Krouget en doa etre 435 ha 600 den e-doug 25 bloaz micher, ha paouez a reas e 1956. E dad, Henry, hag e eontr Thomas a oa bet krougerien ofisiel araozañ.
# Albert Sidney Johnston

Albert Sidney Johnston, ganet d'an 2 a viz C'hwevrer 1803 hag aet da Anaon d'ar 16 a viz Ebrel 1862, a voe jeneral e tri lu disheñvel: an Texan Army, an United States Army, hag ar C'honfederate States Army. E-pad 34 bloaz e oa bet o stourm war an tachennoù emgann, o stourm e-pad ar Black Hawk War, Brezel dieubidigezh Texas, Brezel etre Mec'hiko hag ar Stadoù-Unanet, Brezel Utah ha Brezel diabarzh Stadoù-Unanet Amerika.
# Albert Le Grand

Jean Le Grand, anavezet evel Albert Le Grand, ganet e Montroulez en 1599 ha marvet en 1641 e Roazhon zo un dominikan breizhat hag a skrivas buhezioù sent.

## E vuhez

E ouestloù a reas er gouent e Roazhon, ha goude ez eas d'e gêr c'henidik en 1622 pe 1623. Dibab a reas evel anv hini Alberzh Veur, a oa nevez anvet da wenvidig en 1622.

## Oberennoù

Berzh a reas e skridoù diwar-benn sent Breizh, goude ma ne seblantont ket bezañ gwall skiantel hiziv. Evit sevel e oberenn c'hallek Vie des saincts de la Bretaigne armorique, embannet en 1637 e Naoned e ti Pierre Doriou, e tennas e vad eus dornskridoù kozh aet da goll abaoe. 78 buhez-sant zo el levr, teir danevell, ha nav roll-eskibien evit pep hini eus nav eskopti kozh Breizh (eskopti Leon, eskopti Kemper, eskopti Treger, eskopti Sant-Brieg, eskopti Gwened, eskopti Sant-Malo, eskopti Naoned, eskopti Dol hag eskopti Roazhon).

## Liammoù diavaez

* Albert Le Grand ha Les Vies des Saints de la Bretagne Armorique el lec'hienn grandterrrier.net
* Notenn verr el lec'hienn Gwiler.net
# Albert Marcœur

Ur c'haner gall bourguignon diaes da lakaat en ur rann sonerezh resis eo Albert Marcœur, ganet d’an 12 a viz Kerzu 1947 e Dijon. Kroget da vevañ eus e sonerezh er bloavezhioù 1970. Sot eo gant taolioù esae a-fed tonioù, lusk ha trouzioù hag e-giz-se ez eus bet graet anezhañ « ar Frank Zappa gall » e-pad ur prantadig. Ur skriver pozioù a-wechoù skañv, iskis, fentus ha nay.

## Penn kentañ e vicher

E-pad 8 vloaz en doa studiet ar glarinetenn e Skol-sonerezh broadel ar sonerezh hag an dañs (Conservatoire National de Musique et de Danse) e Dijon, e-keit-se e sone ivez e strolladoù rock eus e lise. Goude-se er strolladoù Jazz Babies hag al Lake's Men e oa bet tapet skiant prenet al leurenn gantañ. E 1970 e oa aet d’ar Fidélaire en Eure, e lec’h m'en doa labouret e studio Frémontel. Gant e strollad -Kapak (Patrice Tison –gitar tredan-, Pascal Arroyo –gitar boud- ha François Bréant –klavieroù- deuet goude da vezañ sonerien reoliek Bernard Lavilliers) – en deus desket penaos ober gant ul liespistenn, sevel sonerezh war ar prim, krouiñ tonioù pa veze lezet dieub ar studio gant sonerien Pariz az ae da enrollañ ennañ.
Ar bladenn gentañ Albert Marcœur zo deuet er maez e 1974, ha savet ur strollad evit an troiadoù sonadegoù da heul. Ennañ e kaver breudeur Albert -Claude ha Gérard-, François Ovide gant ar gitar ha Pierre Vermeire – tec’het kuit eus al Lake's Men – gant ar glarinetenn hag ar saksofon. Bloaz goude en deus kempennet Albert Marcoeur tonioù Dick Annegarn evit ar pladennoù Mireille hag Anticyclone.
Savet ez eus bet ul label gantañ, al Label Frères a-benn ober war-dro e sonerezh en un doare emren. Gant al label-mañ en deus adembannet dindan stumm pladennoù arc’hant e albomoù kozh hag evel-just embannet re nevez. Kenderc’hel a ra da sevel sonerezh filmoù ivez, an hini diwezhañ Le Pressentiment gant Jean–Pierre Darroussin.

## Pladennoù

* Albert Marcœur (1974)
* Album à colorier (1976)
* Armes et cycles (1979)
* Celui où y'a Joseph (1984)
* Ma vie avec elles (1990)
* Sports et percussions (1994)
* m,a,r et cœur, comme cœur (1998)
* Plusieurs cas de figure (2001)
* L'Apostrophe (2005)
* Bus 24 (2006)
* Travaux Pratiques (2008)

## Liammoù divaez

* http://www.marcoeur.com/
* http://www.myspace.com/marcoeur
# Albert Malbert

Albert Malbert, bet ganet d'ar 27 a viz C'hwevrer 1914 e Bourdel (Gironde, Bro-C'hall) hag aet da Anaon d'an 10 a viz Eost 1972 e Brageirac (Dordogne, Bro-C'hall), a oa un aktour sinema gall.

## E filmoù er sinema

* 1933 : 14 juillet, sevenet gant René Clair,
* 1943 : Le Corbeau gant Henri-Georges Clouzot,
* 1946 : Le Bateau à soupe gant Maurice Gleize,
* 1953 : Dortoir des grandes gant Henri Decoin.

## Liamm diavaez

* Albert Malbert war Internet Movie Database
# The Legend of Zelda

The Legend of Zelda (ゼルダの伝説, Zeruda no densetsu$^?$) zo ur c'hoari video, produet gant Nintendo. Alies e tle an haroz, Link, salviñ ar briñsez Zelda hag ar rouantelezh Hyrule eus Ganon pe Ganondorf.
# The Lilac Fairy Book

The Lilac Fairy Book zo un dastumad kontadennoù saoznek gant Andrew Lang e 1910, er rummad The Lang's Fairy Books.

## Ar c'hontadennoù

The Lilac Fairy Book zo ennañ istorioù eus Portugal, hag eus ar broioù keltiek (Iwerzhon, Skos, Kembre, ha Breizh).
* The Shifty Lad, kontadenn a Vro-Skos;
* The False Prince and the True, kontadenn a Bortugal;
* The Jogi's Punishment, kontadenn eus India;
* The Heart of a Monkey
* The Fairy Nurse
* A Lost Paradise
* How Brave Walter Hunted Wolves
* The King of the Waterfalls
* A French Puck
* The Three Crowns
* The Story of a Very Bad Boy
* The Brown Bear of Norway, diwar ur gontadenn iwerzhonat,
* Little Lasse
* Moti
* The Enchanted Deer
* A Fish Story
* The Wonderful Tune
* The Rich Brother and the Poor Brother, diwar ur gontadenn bortugalat;
* The One-Handed Girl, diwar ar gontadenn italianek Biancabella e la biscia sua sorella, gant Straparola, e 1550
* The Bones of Djulung
* The Sea King's Gift
* The Raspberry Worm
* The Stones of Plouhinec, kontadenn a Vreizh
* The Castle of Kerglas, kontadenn a Vreizh
* The Battle of the Birds
* The Lady of the Fountain, diwar ar gontadenn gembraek Iarlles y Ffynnon (Itron ar Feunteun), en Tair Rhamant;
* The Four Gifts
* The Groac'h of the Isle of Lok, diwar ur gontadenn c'hallek gant ar skrivagner breizhat Émile Souvestre,
* The Escape of the Mouse, diwar Manawydan ap Llŷr, er Mabinogi.
* The Believing Husbands
* The Hoodie-Crow
* The Brownie of the Lake
* ''The Winning of Olwen, diwar Kulhwch hag Olwen, er Mabinogi.
# The Lion King

The Lion King (Ar Roue Leon) a zo ur film tresadennoù-bev hir saoznek, sevenet gant an daou filmaozer stadunanat Roger Allers (1949-) ha Rob Minkoff (1962-).
Produet gant Walt Disney Feature Animation e voe skignet gant Walt Disney Pictures, evit ar wech kentañ, d'ar 7 a viz Mae 1994 e Brazil ha Mec'hiko. Dalc'het e voe ar gentaenn e New York (Stadoù-Unanet Amerika) d'an 12 a viz Mezheven da-heul avat. Eil film bevaat ha tregont ar Studioioù Disney e oa, war-lerc'h Aladdin (e miz Du 1992) hag a-raok Pocahontas (e miz Mezheven 1995).

## Listenn an aktourien o devoa prestet o mouezhioù da dudennoù ar film

* Matthew Broderick : Simba,
** Joseph Williams : Simba (kan),
** Jonathan Taylor Thomas ha Jason Weaver (kan) : Simba yaouank,
* Jeremy Irons : Scar,
* James Earl Jones : Mufasa,
* Moira Kelly : Nala,
** Sally Dworsky : Nala (kan),
** Niketa Calame ha Laura Williams (kan) : Nala yaouank,
* Nathan Lane : Timon,
* Ernie Sabella : Pumbaa,
* Robert Guillaume : Rafiki,
* Rowan Atkinson : Zazu,
* Madge Sinclair : Sarabi,
* Whoopi Goldberg : Shenzi,
* Cheech Marin : Banzai,
* Jim Cummings : Ed,
* Zoe Leader : Sarafina.

## Liamm diavaez

* (en) Tañvadenn ofisiel ar film.

## Notennoù ha daveennoù

* ↑ Nav munutenn ha pevar-ugent e bad.
* ↑ (en) The Lion King war Internet Movie Database.
# The Link Alive

The Link Alive eo DVD sonadeg kentañ embannet gant ar strollad death metal euskarat Gojira. Filmet eo bet an abadenn e Bourdel e 2003. Tonioù The Link ha Terra Incognita a vez kavet enni. Un teulfilm diwar-benn buhez ar strollad e-pad an heuliad sonadegoù a vez kavet war an DVD ivez.
# The Link (pladenn)

The Link a zo eil pladenn ar strollad death metal gall Gojira. Adembannet e vo e 2005 gant Listenable Records.

### Roll ar c'hanaouennoù

* "The Link" – 5:08
* "Death of Me" – 5:47
* "Connected" – 1:20
* "Remembrance" – 4:59
* "Torii" – 1:49
* "Indians" – 3:58
* "Embrace the World" – 4:40
* "Inward Movement" – 5:51
* "Over the Flows" – 3:06
* "Wisdom Comes" – 2:26
* "Dawn" – 8:01

### Sonerien

* Joe Duplantier − kan, gitar
* Mario Duplantier − taboulinoù
* Christian Andreu − gitar
* Jean-Michel Labadie − gitar boud
# The Life and Opinions of Tristram Shandy, Gentleman

The Life and Opinions of Tristram Shandy, Gentleman, pe Tristram Shandy e-berr, zo ur romant saoznek gant ar skrivagner iwerzhonat Laurence Sterne (1713-1768) en XVIII$^{vet}$ kantved.
Embannet e voe e nav levrenn, an div gentañ e York e 1759, hogen gant ar bloaz 1760 merket warne, ar seizh all en dek vloaz goude.

## Liammoù diavaez

* (en)The Life and Opinions of Tristram Shandy, Gentleman @ Project Gutenberg
* (fr) La Vie et les Opinions de Tristram Shandy, Gentleman, tr. Alfred Hédouin, Alexis Tadié, Paris : Folio, 2012 (ISBN 978-2-07-043650-7)
# Alcalá de Henares

Alcalá de Henares zo ur gumun eus Spagn, e Kumuniezh Madrid 203 924 a dud o chom enni e 2012.
Bro kavell Miguel de Cervantes ha Manuel Azaña eo Alcalá de Henares.
# Alcalde

An alcalde eo anv spagnolek ar maer e meur a vro (Spagn, Kolombia, Bolivia, Perou, Chili, Mec'hiko ha Venezuela), ur ger a orin arabek (eus قاضٍ qāḍī : « barner»).

## Spagn

En Spagn eo an alcalde, pe alcaldesa, eo a zo e penn ar gumun, hervez lezenn 1985 (lezenn 7/1985 an 2 a viz Ebrel).

## Oberennoù

* El alcalde de Zalamea, anv meur a oberenn.
# Alcalá de Gurrea

Alcalá de Gurrea zo ur gumun e proviñs Huesca, en Aragon.
# Alcalá de Moncayo

Alcalá de Moncayo zo ur gumun eus Spagn e Proviñs Zaragoza.
# Alcaine

Alcaine zo ur gumun eus proviñs Teruel, en Aragon, e Spagn. An niver annezidi zo 48 (2023).
# Alcalalí

Alcalalí zo ur gumun e Spagn, e proviñs Alacant, e Kumuniezh València.
# Alcalá

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Alcalá, pe Alcalà, zo un anv-lec'h spagnolek a orin arabek (diwar Al-Kalat, ‘ar c'hastell’) hag un anv-tiegezh.

## Lec'hioù
### Bolivia

* Villa Alcalá, e departamant Chuquisaca

### Filipinez

* Alcalá (Cagayán)
* Alcalá de Pangasinán

### Kolombia

* Alcalá (Valle del Cauca), e departamant Valle del Cauca

### Spagn

| Alcalà de Xivert, e proviñs Castelló La Vall d'Alcalà, e proviñs Alacant Alcalá (Guía de Isora), e proviñs Santa Cruz de Tenerife | Alcalá de la Selva, e proviñs Teruel Alcalá de la Vega, e proviñs Cuenca Alcalá del Júcar, e proviñs Albacete Alcalá la Real, e proviñs Jaén |
| e Kumuniezh Madrid Alcalá de Henares Valverde de Alcalá | e proviñs Cádiz Alcalá de los Gazules Alcalá del Valle | e proviñs Huesca Alcalá de Gurrea Alcalá del Obispo | e proviñs Sevilla Alcalá de Guadaíra Alcalá del Río | e proviñs Zaragoza Alcalá de Ebro Alcalá de Moncayo |

## Tud

* Antonio Alcalá Galiano (1798-1865), politiker ha skrivagner spagnol
* Niceto Alcalá-Zamora, prezidant Republik Spagn etre 1931 ha 1936
* Raúl Alcalá, marc'hhouarner eus Mec'hiko
# Alcalá de Ebro

Alcalá de Ebro zo ur gumun eus Spagn e Proviñs Zaragoza, en Aragon.
# Alcalà de Xivert

Alcalà de Xivert zo ur gumun e Spagn, e Kumuniezh Valencia, e proviñs Castelló.
# Alcalá de Guadaíra

Alcalá de Guadaíra zo ur gumun eus Spagn e proviñs Sevilla, e kumuniezh emren Andalouzia.
# Velvary

Velvary zo ur gêrig e Tchekia, e rannvro Kreiz Bohemia. E 2009 e oa 2 932 annezad enni.

## Liamm diavaez

* (cs) Lec'hienn ofisiel
a vo kavet e Wikimedia Commons.
# Vellisca

Vellisca zo ur gumun eus proviñs Cuenca e Spagn.
# Velluire

Velluire a zo ur gumun e departamant Vande, e Bro-C'hall.

## Douaroniezh

* War lez ar Vendée emañ Velluire.

## Dezougen

* An ti-gar, serret.

## Istor
### Dispac'h Gall

* Melestradurezh: savet e voe ar gumun e 1790; lakaet e voe e Kanton Le Gué da gentañ hag e Bann Fontenay-le-Comte hag e Kanton Fontenay-le-Comte e 1801 pa voe diskaret Kanton Le Gué. Lakaet e voe kumun Velluire en Arondisamant Fontenay-le-Comte bet krouet e 1800.

### XX$^{vet}$ kantved
##### Brezel-bed kentañ

* Mervel a reas naontek gwaz eus ar gumun, da lavaret eo 3,04% eus ar boblañs e 1911, abalamour d'ar brezel hervez monumant ar re varv.

#### Eil Brezel-bed

* Mervel a reas unnek den ag ar gumun abalamour d'ar brezel hervez monumant ar re varv.

#### Trevadennoù

* Brezel Aljeria: mervel a reas ur milour eus ar gumun d’an 31 a viz Eost 1956.

### XXI$^{vet}$ kantved

* Melestradurezh: d'ar 1añ a viz Genver 2019 e voe kendeuzet kumunioù Le Poiré-sur-Velluire ha Velluire d’ober ur gumun nevez anvet Les Velluire-sur-Vendée.

## Monumantoù ha traoù heverk

* Iliz katolik Sant Yann-Vadezour.
* Monumant ar re varv, luc’hskeudennoù$^,$.
* Plakenn 1914-1918 en iliz katolik, luc’hskeudennoù$^,$.
* Plakenn 1939-1945 en ti-gar, luc’hskeudenn.

## Pennadoù kar

* Le Poiré-sur-Velluire,
* Les Veilluire-sur-Vendée.

## Daveoù ha notennoù

* ↑ (fr)Cassini – EHESS
* ↑ (fr)Cassini – EHESS
* ↑ (fr)Memorial Genweb
* ↑ (fr)Memorial Genweb
* ↑ (fr)Memorial Genweb
* ↑ (fr)Arrêté préfectoral Niverenn 18-DRCTAJ-451 portant création de la commune nouvelle “Les Velluire-sur-Vendée”, Recueil des actes administratifs de la préfecture de la Vendée, niverenn 67, 17 a viz Eost 2018
* ↑ (fr)Clochers de France
* ↑ (fr)Memorial Genweb
* ↑ (fr)Memorial Genweb
* ↑ (fr)Memorial Genweb
* ↑ (fr) Memorial Genweb
* ↑ (fr)Memorial Genweb
# Velocifero

Velocifero eo pevare pladenn glok ar strollad Ladytron, hag an hini gentañ bet embannet gant an ti-embann anvet Nettwerk. Dont a reas er-maez ar bladenn e stumm pellgargañ war iTunes d'an 19 a viz Mae 2008. Dont a reas er-maez ar bladenn CD d'an 2 a viz Even 2008 er Rouantelezh-Unanet, hag en deiz war-lerc'h e broioù all. Video ar ganaouenn Ghosts a zeuas er-maez ez-ofisiel war YouTube d'ar 17 a viz Mae 2008. Div ganaouenn, anvet "Black Cat" ha "Kletva" a zo kanet e bulgareg. Ar bladenn he deus tizhet renk 75 an hit-parade breizhveuriat, ha renk 131 an hini amerikan.

## Roll an tonioù

* "Black Cat" – 5:09
* "Ghosts" – 4:43
* "I'm Not Scared" – 3:58
* "Runaway" – 4:50
* "Season of Illusions" – 4:02
* "Burning Up" – 4:08
* "Kletva" – 2:43
* "They Gave You a Heart, They Gave You a Name" – 3:29
* "Predict the Day" – 4:25
* "The Lovers" – 2:39
* "Deep Blue" – 5:03
* "Tomorrow" – 3:36
* "Versus" – 5:44

## Liammoù diavaez

* Ladytron e lec'hienn Nettwerk
* Video Ghosts
* Pennad-barn e lec'hienn Allmusic
* Pennad-barn e lec'hienn BBC
* Pennad-barn e lec'hienn Blender
* Pennad-barn e lec'hienn IGNMusic
* Pennad-barn e lec'hienn Pitchfork
* Pennad-barn e lec'hienn Pop Matters